
לכבוד                                              				



שלום רב,

                                      

הנדון: בקשה לקבלת מידע מכוח חוק חופש המידע, תשנ"ח 1998 – 
צו הגנת הצרכן – סימון מוצרים
סימוכין: פנייתכם מיום 14.10.18
ראשית, אני מודה על פנייתך אלינו, כמופיע בסימוכין למכתבי זה.
בבקשת המידע שהעברת אלינו, ביקשת לקבל מידע ונתונים אודות צו הגנת הצרכן (סימון טובין).
במענה לבקשת המידע שהגשת למשרדנו, הכלכלה והתעשייה, ולאחר בדיקה אל מול היחידה המקצועית הרלוונטית לבקשתך, אגף בכיר אסטרטגיה ותכנון מדיניות, לרבות קבלת התייחסותה המקצועית והמידע המבוקש, כמו גם בהתאם להנחיות הלשכה המשפטית במשרדנו – הכלכלה והתעשייה, אבקש להשיבך בדברים, כדלקמן:
1. איזה מוצרים נבחנו כמועמדים לכניסה לרשימה וכיצד התקבלה ההחלטה לבחור דווקא במוצרים שנכנסו לרשימה? 
מצ"ב מסמך המתודולוגיה / עקרונות מנחים.
2. באיזה חנויות / רשתות / סופרמרקטים / אחר במדינות השונות נבחנו המוצרים שנכנסו לרשימה שבצו? 
מצ"ב מסמך פרוט ערוצי המכירה הנכללים בדוחות נילסן בהשוואה זו.
3. במשך איזה פרק זמן נבחנו מחירי המוצרים שנכנסו לרשימה והאם נבחנו מוצרים בשעות שונות?
מחירי המוצרים נבחנו ע"ב נתוני קופות לאורך התקופה כולה - שנה מתגלגלת המסתיימת באפריל 2018.

4. האם הייתה אבחנה למוצר שנבדק אם הוא מוצר של ייבוא ישיר או של ייבוא מקביל? 
לא הייתה אבחנה, לא בישראל ולא במדינות ההשוואה. הוועדה סבורה כי מוצר שמקורו ביבוא הנו חלק מההשוואה.
5. כיצד התבצעה בדיקה שהבטיח שמדובר באותו המוצר בכל מדינה?
מצ"ב הקריטריונים של חברת נילסן לזיהוי המוצרים הניתנים להשוואה.
6. כשנמצאו מספר מוצרים דומים במדינה, מה הוביל לבחירת המוצר המסוים דווקא מבין השאר? 
ראו הקריטריונים של חברת נילסן לזיהוי המוצרים הניתנים להשוואה.
7. האם המחיר הממוצע משקף גם מבצעים? 
המחיר הממוצע הוא סך המכר הכספי לחלק לסך המכר הכמותי ובשל כך משקף גם מבצעים.
8. האם בתחום משחות השיניים נבדקו מרכיבי משחות השיניים כדי לוודא שמדובר במוצר זהה לחלוטין? 
ראו הקריטריונים של חברת נילסן לזיהוי המוצרים הניתנים להשוואה ללא תלות בקטגוריית המוצרים.
9. האם התקבלו במקביל גם נתונים מספקי המוצרים ואם כן, האם התגלו פערים בין נתונים אלו לבין הנתונים שהגיעו למשרד הכלכלה בדרך אחרת? 
הוועדה התבססה על נתוני חברת נילסן. במקרים בהם הוצפו פערים הוועדה בחנה כל מקרה לגופו. 
10. קבלת החומר שהועבר על ידי חברת נילסן למשרד הכלכלה ביחס למתודולוגיה שנבחרה על ידי המשרד. 
מצ"ב.
11. פירוט התכתבויות של חברת נילסן עם גורמים שונים במשרד הכלכלה בכל הקשור לצו האמור. 
בעניין דנן, החליט המשרד לדחות את בקשתך למסור התכתבויות חברת נילסן עם גורמים במשרד, וזאת מכוח סע' 9 (ב) (4):
9. (ב)  רשות ציבורית אינה חייבת למסור מידע שהוא אחד מאלה:
 (4)   מידע בדבר דיונים פנימיים, תרשומות של התייעצויות פנימיות בין עובדי רשויות ציבוריות, חבריהן או יועציהן, או של דברים שנאמרו במסגרת תחקיר פנימי, וכן חוות דעת, טיוטה, עצה או המלצה, שניתנו לצורך קבלת החלטה, למעט התייעצויות הקבועות בדין;
בהקשר דנן, יובהר כי ההתכתבות בהודעת הדוא"ל מכילה מידע מקצועי המצוי בליבת פעילותה העסקית – מסחרית של חברת נילסן, המתמחה בביצוע מחקרים בינלאומיים, סקרי שוק, הערכות של השוק הקמעונאי, עיבוד נתונים גולמיים וכיו"ב.
בעניין זה, התרשם משרדנו כי חשיפת ההתכתבות עלולה לפגוע ביתרונה העסקי בשוק. ראו בעניין זה: עת"ם (מינהליים י-ם)  41862-05-16   פרטנר תקשורת בע"מ נ' משרד התקשורת – הממונה על יישום חוק חופש המידע (פורסם בנבו, 16.11.18).



בברכה
יוסי זולפן,

  הממונה על חוק חופש המידע
   משרד הכלכלה והתעשייה









העתק: עו"ד אמל כולאב, הלשכה המשפטית       
משרד הכלכלה והתעשייה
בניין ג'נרי, רחוב בנק ישראל 5, קריית הממשלה, ת"ד 3166, ירושלים 9103101

